Document ID: 32008D0755

РЕШЕНИЕ НА КОМИСИЯТА
от 24 септември 2008 година
за изменение на Решение 2005/176/ЕО за определяне на кодифицираната форма и кодовете за обявяване на болести по животните съгласно Директива 82/894/ЕИО на Съвета
(нотифицирано под номер C(2008) 5175)
(текст от значение за ЕИП)
(2008/755/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 82/894/ЕИО на Съвета от 21 декември 1982 г. относно обявяване на болестите по животните в рамките на Общността (1), и по-специално член 5, параграф 1 от нея,
като има предвид, че:
(1)
Директива 82/894/ЕИО се отнася до обявяването на възникването на огнища на болестите по животните, изброени в приложение I към нея.
(2)
В Решение 2005/176/ЕО на Комисията (2) се определят кодифицираната форма и кодовете за обявяване на болестите по животните в съответствие с Директива 82/894/ЕИО. В приложение V към посоченото решение са изброени кодовете за болестите, а в приложения X/01, X/03, X/09, X/11, X/12 и X/16 са изброени съответно кодовете на ветеринарните области в Германия, Италия, Дания, Испания, Португалия и Швеция.
(3)
Списъкът в приложение I към Директива 82/894/ЕИО, изменена с Решение 2008/650/ЕО на Комисията (3), беше наскоро актуализиран, с което някои болести по рибите, посочени в част II от приложение IV към Директива 2006/88/ЕО на Съвета (4) бяха включени в посочения списък, а Тешенската болест (ентеровирусен енцефаломиелит по свинете), за която обявяването вече не е задължително съгласно Директива 92/119/ЕИО (5) на Съвета, беше заличена от посочения списък.
(4)
За да бъде възможно да се прави разлика между обявяването на огнища на африканска чума по свинете при диви свине и огнища на посочената болест при домашни прасета, следва да бъдат указани различни кодове за обявяването на посочените два вида огнища.
(5)
Следователно е необходимо да бъде изменен списъкът с кодовете на болестите, установен в приложение V към Решение 2005/176/ЕО.
(6)
Германия, Италия, Дания, Испания, Португалия и Швеция са нанесли промени в наименованията и границите на техните ветеринарни области. Тази промяна на ветеринарните области има отражение върху Системата за обявяване на болестите по животните (ADNS). Поради това понастоящем изброените в системата области следва да бъдат заменени с новите области. Следователно е целесъобразно приложения X/01, X/03, X/09, X/11, X/12 и X/16 към Решение 2005/176/ЕО да бъдат съответно изменени.
(7)
Следователно Решение 2005/176/ЕО следва да бъде съответно изменено.
(8)
За да се защити поверителният характер на подадената информация, приложенията към настоящото решение следва да не бъдат публикувани в Официален вестник на Европейския съюз.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2005/176/ЕО се изменя, както следва:
1.
Приложение V се заменя с текста в приложение I към настоящото решение.
2.
Приложение X/01 се заменя с текста в приложение II към настоящото решение.
3.
Приложение X/03 се заменя с текста в приложение III към настоящото решение.
4.
Приложение X/09 се заменя с текста в приложение IV към настоящото решение.
5.
Приложение X/11 се заменя с текста в приложение V към настоящото решение.
6.
Приложение X/12 се заменя с текста в приложение VI към настоящото решение.
7.
Приложение X/16 се заменя с текста в приложение VII към настоящото решение.
Член 2
Адресати на настоящото решение са държавите-членки.
Съставено в Брюксел на 24 септември 2008 година.

Labels: 12
6